Odd Kåre Rabben

Odd Kåre Rabben (1976–1993) ble kjent i Norge som en av de første som sto frem som hiv-positiv etter at han hadde blitt smittet gjennom et infisert blodprodukt som han trengte fordi han hadde hemofili. 

Rabben hadde tre eldre brødre, og to av disse var også blødere. Det fantes ingen medisiner mot hiv/aids da Rabben ble syk. Odd Kåre Rabben ble diagnostisert med hiv i mai 1985, og i september 1989 hadde han fullt utviklet aids. Den 18. september 1990 sto Rabben offentlig frem som hiv-positiv. På denne tiden ble hiv vanligvis forbundet med homofili. Den 6. februar 1992 ble Rabben invitert på besøk til kongen og dronningen på slottet.«Alt han gjorde, alt han betydde. Odd Kåre var et lys for veldig mange», VG, 16. februar 2013

Rabben døde før han fylte 17 år. Før han døde spilte han inn en kassett (Ei hand å holde i) med sanger, og han opprettet Odd Kåres støttefond til hiv-forskning på Rikshospitalet, som inntektene fra kassetten gikk til. Hans mor, Vigdis Vik, publiserte boken Ei hand å holde i om sønnens liv og hans kamp mot hiv og aids. Boken ble utgitt på Lunde forlag.

 Referanser 

Kategori:Norske filantroper
Kategori:Hiv/aids